# data[].attributes.body
Jo soc l’Ariadna Vizcaíno i tinc vint-i-un anys, però faré 22 al novembre. Estic fent el grau d’Educació Infantil i més endavant t’explicaré per què he escollit aquest camí.

Quan vaig acabar l’ESO, no sabia ben bé que volia fer i vaig decidir fer el batxillerat social. La veritat que van ser dos anys on vaig patir, però també m’ho vaig passar molt bé amb els meus companys de l’aula. A l’acabar el batxillerat, vaig fer la selectivitat però la vaig suspendre, llavors em vaig inscriure a un cicle superior d’Educació Infantil, ja que era l’única carrera que em cridava l’atenció i m’agradava.

El grau superior em va agradar molt, ja que fèiem activitats més pràctiques i penso que d’aquesta manera apreníem més i al segon any, vaig fer tot l’any sencer de pràctiques a l’Escola Serraparera a I3, justament l’escola que vaig anar jo de petita, per tant ja coneixia al director i a algunes mestres. Aquestes pràctiques em van servir per aprendre moltíssimes coses que em van ensenyar les mestres però també sobretot em vaig sorprendre molt de la quantitat de coses que em van ensenyar els alumnes, i això que eren infants de tres anys. Quan vaig acabar aquest any de pràctiques, llavors si que vaig decidir que volia exercir aquesta professió i em vaig haver d’apuntar a una acadèmia per repassar les matemàtiques i geografia per poder fer-les a la selectivitat i poder arribar a la nota per entrar a la carrera. En aquell moment la nota per accedir era un 9,2 i jo tenia un 8 de la nota mitja del grau, per tant necessitava 1,2 punts. Finalment, vaig aprovar la selectivitat i em va quedar un 10 de nota conjunta i per tant aquí estic.

L’any passat vaig fer pràctiques a l’Escola Saltells dues setmanes però amb una classe de 6è, però he de dir que em van sorprendre i em va agradar molt treballar amb alumnes d’aquesta edat.

En relació amb els meus objectius respecte a aquesta assignatura, m’agradaria conèixer els diferents tipus d’institucions d’Educació Infantil que hi ha, també conèixer els serveis d’atenció als infants, les innovacions que han sorgit, etc.

Penso que adquirir coneixements sempre és bo i crec que aquesta assignatura em servirà per conèixer més a fons els centres educatius d’Infantil, que és on treballaré en un futur quan hagi acabat el grau, i per tant son coneixements que m’interessen per a un futur estar ben informada i haver adquirit els coneixements que considero que son importants.

# data[].attributes.headline
Seminari de Lectura 1 + fitxa d'autoavaluació

# data[].attributes.subject
Seminari de Lectura 1 + fitxa d'autoavaluació